Rikunarita-ORG/Wikinium huggingface dataset:
# Du Yan

**Du Yan** (杜淹) (? - 628), kurtoazno ime **Zhili** (執禮), formalno **Vojvoda Xiang od Anjija** (安吉襄公), bio je kineski velikodostojnik u službi rane dinastije Tang, poznat kao jedan od prvih kancelara cara cara Taizonga. Bio je potomak službenika dinastije Sjeverni Zhou, a karijeru započeo za vrijeme dinastije Sui. Nakon kraćeg perioda nemilosti cara Wena, napredovao je za vrijeme njegovog sina cara Yanga te postao zamjenik carskog cenzora. Godine 618. ga je u Luoyangu zatekla vijest o smrti cara Yanga; nakon toga je stupio u službu gospodara rata Wang Shichonga. Kada su 621. trupe dinastije Tang zauzele Louyang, princ Li Shimin (budući car Taizong) je krenuo u likvidaciju Wangovih suradnika; Du Yan se našao na popisu za pogubljenje, ali ga je odatle, nakon dosta nećkanja, izbrisao Du Ruhui, nećak i bliski Li Shiminov savjetnik. Du Yan je potom ušao u upravu nove dinastije, a nešto kasnije i samog Li Shimina. Godine 624. je prognan od strane cara Gaozua pod optužbom za podstrekavanje suparništva Li Shimina i njegovog brata Li Jianchenga. Kada je Li Shimin 626. preuzeo prijestolje, Du Yan je vraćen iz progonstva. Ostatak života je proveo u Li Shiminovoj službi, a glavni suparnik mu je bio Zhangsun Wuji.

## Reference

* *Knjiga Tanga*, vol. 66.[1] Arhivirano 2008-02-10 na Wayback Machine-u
* *Nova knjiga Tanga*, vol. 96.[2] Arhivirano 2008-02-10 na Wayback Machine-u
* *Zizhi Tongjian*, vols. 187, 191, 192, 193.
# Du Rangneng

**Du Rangneng** (杜讓能) (841–893), kurtoazno ime **Qunyi** (群懿), formalno **Vojvoda od Jina** (晉公), bio je kineski velikodostojnik u službi dinastije Tang, koji je kancelar služio cara Xizonga a potom njegovog brata cara Zhaozonga. Potonji je na početku svoje vladavine, suprotno Duovim preporukama, započeo pohod protiv gospodara rata Li Maozhena i postavio Dua na njegovo čelo. Li je porazio carske trupe i potom marširao na prijestolnicu Chang'an zatraživši od cara Duovu smrt. Car Zhaozong je bio zbog toga prisiljen narediti Duu da izvrši samoubistvo.

## Reference

* *Knjiga Tanga*, vol. 177.
* *Nova knjiga Tanga*, vol. 96.
* *Zizhi Tongjian*, vols. 256, 257, 258, 259.
# Xue Yuanchao

**Xue Yuanchao** (薛元超) (622–683), formalno ime **Xue Zhen** (薛振), kurtoazno ime Yuanchao, formalno **Baron od Fenyina** (汾陰男), bio je kineski velikodostojnik u službi dinastije Tang koji je kao kancelar služio cara Gaozonga. U carevu službu je ušao još u vrijeme dok je on bio krunski princ. 663. je nakratko pao u nemilost i bio prognan, ali je vraćen na svoju dužnost, te je vodio istragu temeljem koje je Li Xian izgubio mjesto krunskog princa, koje je pripalo Li Zheu.

## Napomene i reference

* *Knjiga Tanga*, vol. 73.[1] Arhivirano 2007-10-11 na Wayback Machine-u
* *Nova knjiga Tanga*, vol. 98.[2] Arhivirano 2008-02-10 na Wayback Machine-u
* *Zizhi Tongjian*, vols. 202, 203.
# Dai Zhide

**Dai Zhide** (戴至德) (? - 16. mart 679), formalno **Vojvoda Gong od Daoa** (道恭公), bio je kineski velikodostojnik u službi dinastije Tang, koji je kao kancelar služio cara Gaozonga.

Bio je nećak Dai Zhoua, koji je kao kancelar služio prethodnog cara Taizonga. Dai Zhou nije imao djece, pa ga je usvojio. Dai Zhide je kancelarom postao 667. i na raznim kancelarskim dužnostima služio sve do smrti. Blisko je surađivao sa Liu Renguijem te su zajedno primali peticije podanika; za razliku od Liuija, nije bio sklon ohrabrivati ih.

## Reference

* *Knjiga Tanga*, vol. 70.[1] Arhivirano 2008-02-10 na Wayback Machine-u
* *Nova knjiga Tanga*, vol. 99.[2] Arhivirano 2008-02-10 na Wayback Machine-u
* *Zizhi Tongjian*, vols. 201, 202.
# Yang Shidao

**Yang Shidao** (楊師道) (? -647), kurtoazno ime **Jingyou** (景猷), formalno **Vojvoda Yi od Andea** (安德懿公), bio je kineski velikodostojnik u službi dinastije Tang, koji je kao kancelar služio cara Taizonga. Bio je sin Yang Xionga (楊雄), jednog od visokih službenika dinastije Sui, a njegov brat Yang Gongren je također bio kancelar. Carevu naklonost je djelomično zadržao čak i nakon što mu je godine 643. posinak Zhao Jie (趙節) pogubljen zbog sudjelovanja u Li Chengqianovoj zavjeri.

## Reference

* *Knjiga Tanga*, vol. 62.[1] Arhivirano 2008-02-10 na Wayback Machine-u
* *Nova knjiga Tanga*, vol. 100.[2] Arhivirano 2008-02-10 na Wayback Machine-u
* *Zizhi Tongjian*, vols. 189, 190, 191, 194, 195, 197, 198.
# Cen Changqian

*Ovo je kinesko ime; porodično ime je* Cen*.*

|  |  |
| --- | --- |
|  | **Ovaj članak sadrži kineski tekst.** Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova.
 |

**Cen Changqian** (岑長倩) (? - 7. novembar 691), nakratko poznat kao i **Wu Changqian** (武長倩) pod vladavinom Wu Zetian, formalno **Vojvoda od Denga** (鄧公), bio kineski velikodostojnik u službi dinastije Tang, koji je služio kao kancelar cara Gaozonga i njegovu udovicu Wu Zetian za vrijeme regentstva i na početku njene carske vladavine. Godine 691. je došao u nemilost jer se javno usprotivio planu da svog nećaka Wu Chengsia proglasi krunskim princom (te tako smijeni svog sina i bivšeg cara Ruizonga, koga je bila 690. degradirala u krunskog princa prilikom neposrednog preuzimanja prijestolja). Zbog toga je zajedno sa svojim kolegama Ge Fuyuanom i Ouyang Tongom optužen za izdaju i pogubljen.

## Reference

* *Knjiga Tanga*, vol. 70.[1] Arhivirano 2008-02-10 na Wayback Machine-u
* *Nova knjiga Tanga*, vol. 102.[2] Arhivirano 2007-10-11 na Wayback Machine-u
* *Zizhi Tongjian*, vols. 203, 204.
# Ge Fuyuan

**Ge Fuyuan** (格輔元) (? - 7. novembar 691) bio je kineski velikodostojnik u službi dinastije Tang koji je nakratko služio kao kancelar caricu Wu Zetian. Na mjesto kancelara je došao 691. Samo nekoliko mjeseci godine se njegov kolega Cen Changqian javno usprotivio planovima da se caričin nećak Wu Chengsi imenuje krunskim princom te tako smijeni caričin sin i bivši car Li Dan. Ge Fuyyuan se pridružio toj inicijativi te pao u caričinu nemilost. Cena, njega i Ouyang Tonga je Lai Junchen, službenik caričine tajne policije, dao uhapsiti pod optužbom za izdaju, a potom i pogubiti.

## Reference

* *Knjiga Tanga*, vol. 70.[1] Arhivirano 2008-02-10 na Wayback Machine-u
* *Nova knjiga Tanga*, vol. 102.[2] Arhivirano 2007-10-11 na Wayback Machine-u
* *Zizhi Tongjian*, vol. 204.
# Zhang Yue (dinastija Tang)

**Zhang Yue** (pojednostavljeni kineski: 张说; tradicionalni kineski: 張說; pinyin: *Zhāng Yuè*) (663–730), kurtoazno ime **Daoji** (道濟) ili **Yuezhi** (說之), formalno **Vojvoda Wenzhen od Yana** (燕文貞公), bio je kineski velikodostojnik u službi dinastije Tang koji je u nekoliko navrata služio kao kancelar - pod caricom Wu Zetian i njenim nasljednicima Ruizongom i Xuanzongom. Poznat je po tome što je predložio da kineska carska vojska napusti dotadašnji sistem regrutacije, odnosno da se djelomično profesionalizira - a što je potez koji je, prema mišljenju različitih kineskih historičara, doprinio kasnijem propadanju, odnosno produžio vijek dinastije Tang. Pod njime je također funkcija kancelara dobila više ovlasti u odnosu na druge službenike.

Zhang Yue je također bio poznat i kao ugledan književnik svog doba; on i njegov kolega Su Ting su se smatrali najboljim piscima na dvoru cara Xuanzonga te zajedno bili poznati kao 燕许大手笔 ("Snažni potezi kistom Yana i Xua").

## Izvori

## Literatura

* *Knjiga Tanga*, vol. 97 Arhivirano 2008-04-19 na Wayback Machine-u.
* *Nova knjiga Tanga*, vol. 125 Arhivirano 2007-12-26 na Wayback Machine-u.
* *Zizhi Tongjian*, vols. 207, 210, 212, 213.
# Lu Guimeng

*Ovo je kinesko ime; porodično ime je* Lu*.*
**Lu Guimeng** (pojednostavljeni kineski: 陆龟蒙; tradicionalni kineski: 陸龜蒙; pinyin: *Lù Guīmēng*; Wade-Giles: **Lu Kuimeng**) (? - 881), kurtoazno ime **Luwang** (鲁望), bio je kineski pjesnik iz doba dinastije Tang poznat po samotnjačkom životu. Živio je u Puliju kraj Suzhoua. Koristio je pseudonime **G. Puli** (甫里先生), **Tiansuizhi** (天隨子) i **Jianghu Shanren** (江湖散人).

On i njegov prijatelj Pi Rixiu su stvorili stil poezije u kojem je jedan pjesnik sastavio pjesmu, a drugi sastavio novu kao odgovor koristeći iste rime.

Lu Guimengov grob se nalazi kraj hrama Baoshen u Luzhiju, Suzhou. Tamo još uvijek stoje dva ginkgo stabla koja je, po predaji, posadio pjesnik.

## Izvori

|  |  |
| --- | --- |
|  | **Ovaj članak sadrži kineski tekst.** Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova.
 |

* Qian, Zhonglian, "Lu Guimeng" Arhivirano 2007-09-29 na Wayback Machine-u. *Encyclopedia of China* (Chinese Literature Edition), 1st ed.
# Li Shigu

**Li Shigu** (李師古) (778 – 19. jul 806) bio je kineski velikodostojnik u službi dinastije Tang, koji je nominalno služio kao vojni guverner (*Jiedushi*) Okruga Pinglu (平盧, sjedište u današnjem Tai'an u provinciji Shandong), a *de facto* vladao kao nezavisni gospodar rata. Na to je mjesto došao naslijedivši oca Li Naa, a naslijedio ga je polubrat Li Shidao.

## Reference

* *Knjiga Tanga*, vol. 124 Arhivirano 2008-06-21 na Wayback Machine-u.
* *Nova knjiga Tanga*, vol. 213 Arhivirano 2009-02-02 na Wayback Machine-u.
* *Zizhi Tongjian*, vols. 234, 235, 236, 237.

|  |  |  |
| --- | --- | --- |
| Prethodi: Li Na |  **Guverner Qija**  792–806
 | Slijedi:  **Li Shidao**  |
# Tanguti

Rukopis budističke sutre na tangutskom jeziku, 11 - 13. vijek
**Tangut** ili **Tanguti** je naziv za narod koji je u srednjem vijeku na području današnje sjeverozapadne Kine osnovao dinastiju ili državu Zapadna Xia, također poznatu i kao Tangutsko Carstvo. Kineski historičari su ih tradicionalno smatrali dijelom naroda Qiang, dok suvremena otkrića ukazuju na genealoške veze osnivača države Li Yuanhaoa sa drevnim narodom Xianbei i njegovim vladajućim klanom Tuoba.

Pod svojim imenom se prvi put pojavljuju kao vazali i najamnici u službi kineske dinastije Tang kada su u drugoj polovici 9. vijeka uspješno razbili Huang Chaovu pobunu i kao nagradu dobili područje na sjeveru današnje provincije Shanxi. Godine 982. su proglasili nezavisnost od dinastije Song, da bi novo Tangutsko Carstvo nastalo 1038. Kao i njihovi prethodnici i susjedi, i Tanguti su bili izloženi procesu sinizacije koga je prekinuo Li Yuanhao uvevši tangutsko pismo, specifični oblik budizma kao državne religije te običaje brijanja i šišanja glave kako bi se Tanguti izgledom što više razlikovali od Han Kineza.

Tangutska država se održala sve do početka 13. vijeka kada je došla pod udar Mongola i konačno bila uništena nedugo poslije smrti Džingis Kana, koja je, po predaji, pripisana upravo Tangutima. Džingis Kanovi nasljednici su zato poubijali skoro sve Tangute, razorili sve njihove gradove i uništili sve njihove spise; zbog toga se današnja saznanja o Tangutima gotovo isključivo temelje na preživjelim kineskim izvorima. Tanguti su se razbježali ili bili asimilirani među Mongole; posljednji put se spominju u 16. vijeku.

## Vanjske veze

*
*  Last works and documents of Ksenia Kepping
*
* The Tangut Royal Tombs – Steinhardt, Nancy Shatzman. 1993. The Tangut Royal Tombs near Yinchuan. In Muqarnas X: An Annual on Islamic Art and Architecture. Margaret B. Sevcenko, ed. Leiden: E.J. Brill. Arhivirano 2009-09-18 na Wayback Machine-u
# Kralj Weilie od Zhoua

**Kralj Weilie od Zhoua**, kin.: **周威烈王**, pinyin: zhōu wēi lìe wáng, wg: **King Weilieh of Chou**, bio je trideset prvi vladar kineske dinastije Zhou i devetnaesti vladar Istočnog Zhoua.

## Osobne informacije

|  |  |
| --- | --- |
| Porodično ime | Ji (姬 jī) na kineskom |
| Osobno ime | Wu (午 wŭ) na kineskom |
| ime ere | nema |
| Otac | Kralj Kao od Zhoua |
| Majka | nepoznata |
| Supruga | nepoznata |
| Djeca | Kralj An od Zhoua |
| Dužina vladavine | 425. pne.-402. pne. |
| Grobnica | nepoznata |
| Hramsko ime | nepoznato |
| Kurtoazno ime | nepoznato |
| Posthumno ime | 威烈 (pinyin wēi lìe), doslovno: "veličanstven i oštar" |

|  |  |  |
| --- | --- | --- |
| Prethodi: **Kralj Kao od Zhoua** | **Dinastija Zhou** | Slijedi: **Kralj An od Zhoua** |
# Zhuge Liang

*Ovo je kinesko ime; porodično ime je* Zhuge*.*
Hram Markiza od Wua u današnjem Chengduu, gdje se Zhuge Liang štuje kao božanstvo.

**Zhuge Liang** (181–234) bio je kancelar kineske države Shu Han u doba Tri kraljevstva, poznat kao jedan od najsposobnijih i najuspješnijih vojnih i političkih stratega svog doba, odnosno kao i darovit učenjak i izumitelj. Njegovo ime u kineskoj kulturi često služi kao sinonim za mudrost i/li promišljenu strategiju.

## Reference

## Vanjske veze

* Biography of Zhuge Liang in *Records of Three Kingdoms*
* Biography of Zhuge Liang in *Romance of the Three Kingdoms*
* Chronology of events in Zhuge Liang's life
# Qu Yuan

| Qu Yuan |
| --- |
|  |

**Ći Juen** (kin. 屈原, pinjin: *Qū Yuán*, oko 340—278. god. pne.) je bio Kineski književnik i državnik kralju južne države Ču tokom perioda Zaraćenih država. Život je proveo predlagajući političke reforme tvrdeći da stari i snažni dekadentni uticaji ne mogu da budu u skladu sa borbenim duhom. Nevideći nikakvu budućnost za svoju zemlju Ći Juen je u svojoj 62. godini petog dana petog meseca po kineskom lunarnom kalendaru, skočio u reku Milo u Hunanu. Na taj dan se širom Kine održavaju svečanosti i trke čamaca povodom sećanja na ovog velikog pesnika.

## Dela

Napisao je dugu poemu „Lisao“ (Tuga odbačenog) u kojoj je otvoreno i oštro napao iskvarenu, trulu politiku države Ču i izrazio svoju odanost i veliku ljubav prema narodu i domovini. Među njegovim delima nalaze se: *Devet pesama*, *Pitanja nebu*, *Devet kompozicija* i druge pesme, sva po svom misaonom sadržaju bliska poemi „Lisao“.

Temelj i osnovna građa za pesme su bile narodne pesme države Ču. Oslobodio se četvorosložnog stiha karakterističnog za *Knjigu pesama* i stvorio novi oblik pesme — ču-pesmu, sa različitim brojem slogova u stihovima (4—9) i naizmeničnom rimom.

## Reference
# Supruga Zhao Hede

**Supruga Zhao Hede** (趙合德) (? - 7. pne.) bila je kineska carska supruga iz doba dinastije Han, koja je nosila službenu titulu *Zhaoyi* (昭儀). Bila je supruga cara Cheng i sestra carice Zhao Feiyan.

Nakon što se car Cheng zaljubio u Zhao Feiyan, doveo ju je 19. pne. u carsku palaču i učinio svojom suprugom, ali je isto učinio s njenom sestrom. Sestre Zhao su sljedeće godine caricu Xu optužili za čarobnjaštvo, pa ju je muž otjerao, učinivši Zhao Feiyan novom caricom. S vremenom se između dviju sestara stvorilo suparništvo, što se pripisuje izuzetnoj ljepoti Zhao Hede o kojima svjedoče kineski historijski tekstovi. Dvije sestre su se kasnije pomirile. Zhao Hede je umrla od moždanog udara, nedugo prije smrti svog muža.

## Reference

* *Knjiga Hana*, vol. 97, part 2.
* *Zizhi Tongjian*, vols. 31, 32, 33.
# Ma Su

*Ovo je kinesko ime; porodično ime je* Ma*.*
**Ma Su** (190–228) je bio kineski vojskovođa i političar iz doba Tri kraljevstva, koji je služio državi Shu Han. Bio je mlađi brat Ma Lianga, te se odlikovao poznavanjem ratne vještine koja je duboko impresionirala znamenitog kancelara Shu Hana Zhuge Lianga. Međutim, Ma Suova taktička pogreška u bitci kod Jietinga je rezultirala u teškom porazu Shu vojske od strane Zhang Hea, generala u službi kraljevstva Cao Wei. Ma Su je, bojeći se Zhuge Liangove kazne, pokušao pobjeći, ali je uhvaćen i umro od bolesti u pritvoru prije nego što je stiglo naređenje o pogubljenju. Njegova sudbina je romantizirana u historijskom romanu *Romansa Tri kraljeva* i pekinškoj operi *Gubitak Jietinga*.

## Povezano

* Popis ličnosti Tri kraljevstva

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.
# Hou Jing

| Hou Jing
 |
| --- |
| **car dinastije Han**  |
| Vladavina
 | 1. januar 552 - 552
 |
| **Regent dinastije Liang**  |
| Vladavina
 | 548-552
 |
| Regent
 | Car Wu od Lianga Xiao Zhengde Car Jianwen od Lianga Xiao Dong
 |
|  |
| Puno ime
 | Porodično ime: Hóu (侯) Osobno ime: Jǐng (景)
 |
| Otac
 | Hou Biao 侯標
 |

**Hou Jing** (kineski: 侯景; pinyin: *Hóu Jǐng*; ? -552), kurtoazno ime **Wanjing** (萬景), bio je general u službi kineskih država/dinastija Sjeverni Wei, Istočni Wei i Liang, poznat po tome što je protiv potonje 548. digao uspješni ustanak, 549. preuzeo vlast nad prijestolnicom a na kraju 552. nakratko i uzurpirao carsko prijestolje, uspostavivši dinastiju po imenu Han. Međutim, vrlo brzo su ga porazile snage odane Xiao Yiju, princu od Xiandonga, te je tako vlast dinastije Liang obnovljena. Hou Jinga su prilikom bijega ubili vlastiti suradnici. U kineskoj historiji se smatra jednom od najmračnijih ličnosti, pri čemu se ističe njegov izuzetna okrutnost prema poraženim neprijateljima i civilima.

## Reference
# Car Taizong od Liaoa

| Taizong
 |
| --- |
| **car dinastije Liao**  |
| Vladavina
 | 11. decembar 927–15. maj 947 (&0000000000000019.00000019 godina, &0000000000000155.000000155 dana)
 |
| Prethodnik
 | Taizu
 |
| Nasljednik
 | Shizong
 |
|  |
| Posthumno ime
 | Car Xiaowu Huiwen (孝武惠文皇帝)
 |
| Hramsko ime
 | Taizong
 |
| Rođen/a
 | (902-novembra-25)25. novembra 902.
 |
| Umro/la
 | 15. maja 947. (dob: 44)
 |

**Car Taizong od Liaoa** (kineski: 辽太宗; pinyin: *Liáo Tàizōng*) (25. novembar 902–15. maj 947), rođen kao **Yelü Deguang** (kineski: 耶律德光; pinyin: *Yēlǜ Déguāng*), bio je drugi car Kitanskog Carstva (dinastija Liao) koji je vladao od 11. decembra 927. do smrti.

Bio je drugi sin poglavice Abaojija, osnivača države. Otac je 916. kao nasljednika proglasio svog prvog sina princa Beija, ali je carica majka Yingtian preferirala Deguanga kao svog sina, te govorila kako on bolje odražava način "života stepe". Tom se stavu priklonilo i kitansko plemstvo, te je nakon Abaojive smrti 927. Deguang postao car. Brat mu je proglašen guvernerom oblasti Dongdan, nedavno osvojene od korejske države Balhae; međutim, odatle je pobjegao u Kinu, ušavši u službu dinastije Kasniji Tang.

Kada se protiv te dinastije 945. pobunio Shi Jingtang, car Taizong mu je pružio pomoć, pokrenuvši veliki pohod; zauzvrat je od novostvorene dinastije Kasniji Jin dobio Šesnaest prefektura. Kada se dinastija Kasniji Jin okrenula protiv svojih kitanskih saveznika, car Taizong je 947. pokrenuo veliki pohod. U njemu je uspio, ali se, nenaviknut na sjedilački način života, odlučio povući. Umro je na putu. Naslijedio ga je Beijev sin koji će biti poznat kao car Shizong.

## Literatura

* Mote, F.W. (1999). *Imperial China: 900-1800*. Harvard University Press. str. 49–52, 64–67. ISBN 0-674-01212-7.

|  |
| --- |
| Car Taizong od Liaoa **Kuća Yelü (915–1125)Rođen/a:** 902  **Umro/la:** 947 |
| Kraljevske titule
 |
| Prethodi: **Car Taizu** | **car dinastije Liao** 927–947
 | Slijedi: **car Shizong** |

]
# Zhao Yun

Zhao Yun
*Za cara iz dinastije Song v. Car Lizong od Songa.*
*Ovo je kinesko ime; porodično ime je* Zhao*.*
**Zhao Yun** (? - 229) bio je kineski vojskovođa iz doba kraja dinastije Han i početka Tri kraljevstva. Tokom najvećeg dijela karijere, Zhao je bio u službi gospodara rata Liu Beija i imao značajnu ulogu u stvaranju države Shu Han. Ostavio je značajan trag na suvremenike, pa postoje brojne reference na Zhao Yuna kako u književnosti, tako i u folkloru, uključujuću reputaciju trećeg od *Pet generala tigrova*.

S druge strane, o samom Zhao Yunu su suvremenici ostavili malo pouzdanih zapisa.

## Reference

* Chen, Shou. *Sanguo Zhi*. with annotations by Pei Songzhi
* Luo, Guanzhong. *Romance of the Three Kingdoms*.
* „"Andy Lau to Star in Two Period Films - Stratege and Zhao Zilong" on MonkeyPeaches”. Arhivirano iz originala na datum 2010-06-25. Pristupljeno 3. III 2007.
# 720. pr. n. e.

|  |  |
| --- | --- |
| **Vjekovi:**  |  9. vijek pne.  - **8. vijek pne.** - 7. vijek pne.  |
| **Decenije:** |  750-e pne.  740-e pne.  730-e pne. -  720-e pne. - 710-e pne.  700-e pne.  690-e pne.
 |
| **Godine:** | 723. pne. 722. pne. 721. pne. - **720. pne.** - 719. pne. 718 pne. 717 pne.
 |

720. pne. po kalendarima
| Gregorijanski
 | 720. pne.
 |
| Olimpijada
 | 14:4.–15:1.
 |
| Ab urbe condita
 | 34.
 |
| Seleukidski
 | -408–-407.
 |
| Islamski
 | 1382–1381. BH
 |
| Hebrejski
 | 3041–3042.
 |
| Bizantski
 | 4789–4790.
 |
| Koptski
 | -1003–-1002.
 |
| Iranski
 | -1341–-1340. BP
 |
| Hindu kalendari
 |  |
| • *Vikram Samvat* | -663–-662.
 |
| • *Shaka Samvat* | 642–643.
 |
| • *Kali Yuga* | 2382–2383.
 |
| Kineski
 | 1917–1918.
 |
| Holocenski kalendar
 | 9281.
 |
| p • r • u |
| Podrobnije: Kalendarska era |

## Događaji

* Shabaka ubija Bakenranefa (Bocchoris), okončavši tako egipatsku XXIV dinastiju
* XV Olimpijada na kojoj su kao discipline uvedene utrke na 7 i 24 stadija i pravilo da natjecatelji nastupaju goli.
* Kraj asirske opsade Tira.
* Prvi mesenijski rat završava predajom Mesenjana i njihovim pretvaranjem u spartanske helote (ili 724. pne.).
* Napravljena Figura stražara na ulazu u prijestolnu odaju palače Sargona II. Danas se čuva u Orijentalnom instititu u Chicagu (približni datum).

## Rođenja

* Guan Zhong, politički savjetnik Qija na istoku Drevne Kine (približni datum)

## Smrti

* Zhou ping wang, kralj dinastije Zhou u Kini

## Reference
# Kralj Si od Zhoua

**Kralj Si od Zhoua**, kin.: **周思王**, pinyin: zhōu sī wáng, wg: **King Si of Chou**, bio je dvadeset deveti vladar kineske dinastije Zhou i sedamnaesti vladar Istočnog Zhoua.

## Osobne informacije

|  |  |
| --- | --- |
| Porodično ime | Ji (姬 jī) na kineskom |
| Osobno ime | Shu (叔 shú) na kineskom |
| Ime ere | nema |
| Otac | Kralj Zhending od Zhoua |
| Majka | nepoznata |
| Supruga | nepoznata |
| Djeca | nepoznata |
| Dužina vladavine | 441. pne. |
| Grob | nepoznat |
| Hramsko ime | nepoznato |
| Jurtoazno ime | nepoznato |
| Posthumno ime | 思 (pinyin sī) doslovno: "nostalgičan" |

|  |
| --- |
| Kralj Si od Zhoua **Istočna dinastija Zhou**bočni ogranak od **Dinastija ZhouRođen/a:** ? ?  |
| Prethodi: **Ai** | **Kralj Istočnog Zhoua** 441. pne.
 | Slijedi: **Kao** |